מורגן שניידרלין

מורגן שניידרלין (בצרפתית: Morgan Schneiderlin; נולד ב-8 בנובמבר 1989 בזלווילר, אלזס) הוא כדורגלן צרפתי המשחק בקבוצת קוניאספור בעמדת הקשר אחורי.

קריירה
שניידרלין החל את קריירת המשחק שלו בקבוצות הנוער של שטרסבורג ובגיל 16 הוא חתם על חוזה לקבוצה הבוגרת. בעונת 2006 הוא שותף פעמיים וקבוצתו עלתה לליגה הראשונה. בעונה שלאחר מכן הוא שותף בשלושה משחקים בלבד. בעקבות ירידת שטרסבורג לליגה השנייה הם נדרשו לאזן את התקציב ולכן מכרו את שניידרלין בן ה-18 לסאות'המפטון. בניגוד לשנתיים בשטרסבורג, בסאות'המפטון הוא מרכיב חשוב בקבוצה ששיחקה בליגה השנייה באנגליה. בתום אותה עונה הקבוצה ירדה לליגה השלישית. לאחר שתי עונות בליגה השלישית הם עלו לליגה השנייה ושנה לאחר מכן עלו לפרמייר ליג. בעונת 2012/13 הוא נבחר לשחקן המצטיין של סאות'המפטון, למתקל המצטיין של הפרמייר ליג ולפי מספר כלי תקשורת בריטים גם למתקל המצטיין באירופה.

בעונת 2013/14 בעקבות מנויו של מאוריסיו פוצ'טינו כמאמן הקבוצה, הוא הפך לשחקן חשוב שסביבו פוצ'טינו בנה את הקבוצה. ב-13 ביולי 2015, חתם שניידרלין לארבע עונות עם אופציה לעונה נוספת במנצ'סטר יונייטד ששילמה עבורו 25 מיליון ליש"ט. ב-8 באוגוסט 2015, ערך שניידרלין את הופעת הבכורה שלו במדי מנצ'סטר יונייטד כשפתח בהרכב בניצחון 0–1 על טוטנהאם הוטספר במסגרת המחזור הראשון של הפרמייר ליג.

ב-12 בינואר 2017 חתם שניידרלין לשלוש וחצי שנים באברטון עבור 20 מיליון ליש"ט. ב-15 בינואר ערך שניידרלין את הופעת הבכורה שלו במדי אברטון בניצחון 4–0 על מנצ'סטר סיטי.

ב־23 ביוני 2020 שניידרלין חתם בקבוצת ניס מהליגה הבכירה בצרפת. וחזר לליגת העל של צרפת לאחר 12 שנים בכדורגל האנגלי.

ב-28 בינואר 2023 הושאל שניידרלין לוסטרן סידני וונדררס האוסטרלית.

ב-1 באוגוסט 2023 חתם בקוניאספור הטורקית.

נבחרת צרפת
ב-2014 הוא זומן לראשונה לנבחרת הבוגרת של צרפת והיווה אחד משבעת המחלפים לסגל צרפת למונדיאל 2014. בעקבות פציעות בנבחרת הצרפתית הוא נכנס לסגל צרפת למונדיאל יחד עם לואיק רמי ורמי קאבלה. המשחק הראשון של שניידרלין בנבחרת צרפת היה כמחליף במשחק ידידות לפני המונדיאל. את הופעתו הרשמית הראשונה ערך במשחק השלישי בשלב הבתים במונדיאל. בעקבות יכולת טובה של צרפת והבטחת העלייה לשלב הבא, מאמן נבחרת צרפת דידייה דשאן ערך 6 חילופים לפני המשחק השלישי. שניידרלין סיים 90 דקות בתיקו 0–0 של צרפת נגד נבחרת אקוודור. זו הייתה ההופעה היחידה שלו במונדיאל 2014, בה נבחרתו הגיע לשלב רבע הגמר.

שניידרלין לא הייתה אמור להיות שותף בתחרות יורו 2016 אולם פציעה של אנגולו קאנטה הכניסה אותו לסגל הנבחרת. הוא לא שותף כלל בטורניר בו צרפת הגיע עד לגמר בו הפסידה.

סה"כ שניידרלין שותף ב-15 משחקים בנבחרת צרפת בשנים 2014–2015.

תארים
שטרסבורג
 גביע גומבארדלה: 2006
סאות'המפטון
 פרס הפוטבול ליג: 
מנצ'סטר יונייטד
 הגביע האנגלי:

קישורים חיצוניים

הערות שוליים

קשרי כדורגל צרפתים
כדורגלני שטרסבורג
כדורגלני סאות'המפטון
כדורגלני מנצ'סטר יונייטד
כדורגלני אברטון
כדורגלני וסטרן סידני וונדררס
כדורגלני קוניאספור
כדורגלני נבחרת צרפת
כדורגלנים צרפתים
כדורגלני מונדיאל 2014
כדורגלני יורו 2016
כדורגלני ניס
צרפתים שנולדו ב-1989